ASP บวกแรง 5% รับงบไตรมาส 2 กำไรโตทะลัก 50% แตะ 231.34 ลบ.
ASP บวกแรง 5% รับงบไตรมาส 2 กำไรโตทะลัก 50% แตะ 231.34 ลบ. จากปีก่อน 153.95 ลบ. ส่วน 6 เดือนแรกมาที่ 580.92 ลบ.
ASP บวกแรง 5% รับงบไตรมาส 2 กำไรโตทะลัก 50% แตะ 231.34 ลบ. จากปีก่อน 153.95 ลบ.
17 ส.ค. 2564

ผู้สื่อข่าวรายงาน วันนี้(17ส.ค.64)ราคาหุ้นบริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP ณ เวลา 10.33 น. อยู่ที่ระดับ 3.40 บาท บวก 0.16 บาท หรือ 4.94% ด้วยมูลค่าซื้อขาย 68.77 ล้านบาท

โดยบริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP รายงานผลการดำเนินงานงวดไตรมาส 2 และงวดครึ่งปีแรกของปี 2564 มีกำไรสุทธิ 231.34 ล้านบาท เพิ่มขึ้น 50.27% จากไตรมาส 2/2563 อยู่ที่ 153.95 ล้านบาท ส่วน 6 เดือนแรก 2564 อยู่ที่ 580.92 ล้านบาท เพิ่มขึ้น 226.30% จากช่วงเดียวกันของปีก่อนอยู่ที่ 178.03 ล้านบาท
เนื่องจากบริษัทมีรายได้ค่านายหน้าจากการซื้อขายหลักทรัพย์ในไตรมาสที่ 2 ของปี 2564 จำนวน 326.93 ล้านบาท เพิ่มขึ้นร้อยละ 26 จากไตรมาสเดียวกันของปี 2563 เนื่องจากปริมาณการซื้อขายหลักทรัพย์เฉลี่ยต่อวันของบริษัทเพิ่มขึ้นจาก 3,661 ล้านบาท เป็น 4,162 ล้านบาท